Α4-0015/95

Ψήφισμα σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο για την εξέλιξη και το μέλλον της κοινοτικής πολιτικής στον τομέα των οπωροκηπευτικών (COM(94)0360 - C4-0094/94)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο (COM(94)0360 - C4-0094/94),

- έχοντας υπόψη τον κανονισμό (ΕΚ) αριθ. 3223/94 της Επιτροπής της 21ης Δεκεμβρίου 1994 για τον καθορισμό των διατάξεων εφαρμογής του καθεστώτος εισαγωγής οπωροκηπευτικών ((ΕΕ L 337 της 24.12.1994, σελ. 66.)),

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου (Α4-0015/95),

Α. εκτιμώντας ότι η σημερινή ΚΟΑ δεν ανταποκρίνεται στην πραγματικότητα της κοινοτικής παραγωγής με τη σημερινή σύνθεσή της, ούτε όσον αφορά την προστασία στα εξωτερικά σύνορα, ούτε όσον αφορά τη στήριξη των αγορών στο επίπεδο της ποικιλίας των προϊόντων και στο επίπεδο του χρονοδιαγράμματος της παραγωγής,

Β. εκτιμώντας ότι η νέα ΚΟΑ πρέπει να ανταποκρίνεται στην πραγματικότητα της κοινοτικής παραγωγής με τη σημερινή σύνθεσή της τόσο όσον αφορά τα προϊόντα όσο και το χρονοδιάγραμμα της παραγωγής, χρησιμοποιώντας το περιθώριο ελιγμών που παρέχεται από το συνολικό μέτρο στήριξης στο πλαίσιο της GATT και/ή με κατάλληλα μέτρα που εντάσσονται στο «πράσινο κυτίο»,

Γ. λαμβάνοντας υπόψη πως το νέο πλαίσιο που καθορίζεται από τη μεταρρύθμιση της ΚΑΠ και από την ολοκλήρωση του Γύρου της Ουρουγουάης, απαιτεί την επείγουσα προσαρμογή όσων ΚΟΑ δεν έχουν ακόμη μεταρρυθμιστεί, ώστε να γίνει δυνατή η ταχεία προσαρμογή των παραγωγών στη νέα κατάσταση που θα δημιουργηθεί διατηρώντας το εισόδημά τους και να αποφευχθούν ανεπιθύμητες διακρίσεις ανάμεσα στις διάφορες αγροτικές παραγωγές της ΕΕ,

Δ. λαμβάνοντας υπόψη ότι στο πολυμερές Συμβούλιο Υπουργών (Jumbo) του Σεπτεμβρίου 1993, η Επιτροπή και το Συμβούλιο δεσμεύθηκαν να σεβασθούν, όσον αφορά τους τομείς των οποίων η μεταρρύθμιση εκκρεμούσε, την εφαρμογή των αρχών στις οποίες έχει βασισθεί μέχρι σήμερα η μεταρρύθμιση της ΚΑΠ, δηλαδή η κοινοτική προτίμηση και η χρηματοδοτική αλληλεγγύη, ειδικότερα μέσω των απευθείας επιδοτήσεων με στόχο τη διασφάλιση του αγροτικού εισοδήματος των παραγωγών και ότι, κατά συνέπεια, οι αρχές αυτές θα πρέπει να πρυτανεύσουν σε οποιαδήποτε μελλοντική νομοθετική πρόταση για τη μεταρρύθμιση της Κ.Ο.Α οπωροκηπευτικών,

Ε. λαμβάνοντας υπόψη ότι οι οργανώσεις παραγωγών (Ο.Π.) θα αποτελέσουν έναν από τους άξονες της μελλοντικής μεταρρύθμισης, θεωρεί σκόπιμη την εξομοίωση και τον επαναπροσδιορισμό των κριτηρίων για την αναγνώρισή τους, λαμβάνοντας ως βάση την οικονομική τους βιωσιμότητα και τη δυνατότητά τους να συμβάλλουν στη συγκέντρωση της προσφοράς, μέσω μιας αποτελεσματικής εμπορικής ικανότητας, τον προγραμματισμό και την πειθαρχία της παραγωγής, καθώς και στην αποτελεσματική διαχείριση των διαρθρωτικών μέτρων προς όφελος των μελών τους,

ΣΤ. λαμβάνοντας υπόψη ότι τα κριτήρια για την αναγνώριση των Ο.Π. πρέπει επίσης να διευκολύνουν την ένταξη στις Ο.Π. της πλειοψηφίας των παραγωγών και των προϊόντων προκειμένου να επιτυγχάνεται η ομαλή διαχείριση της προσφοράς και να καθίσταται αποτελεσματική η περιφερειακή πολιτική σε συνάρτηση με την αγορά,

Ζ. λαμβάνοντας υπόψη το διαφορετικό βαθμό εξέλιξης και εδραίωσης των Ο.Π., καθώς και τις διαφορετικές νομικές διαρθρώσεις των Ο.Π. σε επίπεδο κρατών μελών, θα πρέπει η Επιτροπή να προτείνει ειδικά μέτρα και προσωρινά προγράμματα προσαρμογής, ανάλογα με τη διαφορετική πραγματικότητα κάθε περιφέρειας και χρηματοδοτούμενα από τον κοινοτικό προϋπολογισμό, με στόχο την υποστήριξη της δημιουργίας της ανάπτυξης και της ολοκλήρωσης των Ο.Π. και των συνεταιρισμών παραγωγών και τον προσανατολισμό τους προς την ελεύθερη αγορά,

Η. λαμβάνοντας υπόψη τον σημαντικό ρόλο που διαδραματίζουν οι εν λόγω συνεταιρισμοί τόσο για την παρέμβασή τους στον τομέα όσο και στην προοπτική της κοινωνικής και δημοκρατικής συμμετοχής των παραγωγών,

Θ. λαμβάνοντας υπόψη ότι για την αποτελεσματική διαχείριση της αγοράς απαιτείται η ενίσχυση των ενώσεων, στα κράτη μέλη στα οποία υπάρχουν τέτοιες ενώσεις, οι οποίες θα πρέπει να στηριχθούν σε όρους ευρύτερης εφαρμογής ή συμφωνίες για κάθε προϊόν ξεχωριστά, χωρίς να θίγεται το καθεστώς ανταλλαγών, καθώς και στον καθορισμό εισφορών για τη χρηματοδότηση των κοινών δράσεων που έχουν ως στόχο την καλύτερη διευθέτηση της αγοράς,

Ι. θεωρώντας ότι είναι σκόπιμο στις περιοχές όπου, για συγκεκριμένους κοινωνικοπολιτικούς, οικονομικούς, εμπορικούς ή εργασιακούς λόγους και εξαιτίας της μη αποτελεσματικής λειτουργίας ή διαφάνειας των Ο.Π. που λειτουργούν στις περιοχές αυτές, θα ήταν ίσως σκόπιμο να επιτρέψει προσωρινά η Επιτροπή, σε περίπτωση μεγάλης ανάγκης, στις αρμόδιες περιφερειακές αρχές να αποφασίζουν την καθιέρωση, βάσει αιτιολογημένων διατάξεων και ειδικών προγραμμάτων, τη χορήγηση έκτακτου και μεταβατικού χαρακτήρα άμεσων ενισχύσεων, ακόμη και συμπληρωματικού χαρακτήρα στα εισοδήματα, υπέρ συγκεκριμένων παραγωγών,

ΙΑ. πιστεύοντας ότι ο καλύτερος συντονισμός και η εκλογίκευση των διαρθρωτικών μέτρων, όσον αφορά τη βελτίωση των καλλιεργειών και την υποστήριξη ελλασσόνων προϊόντων, μεθόδων βιολογικής παραγωγής, συστημάτων ολοκληρωμένης παραγωγής και φιλικών προς το περιβάλλον μεθόδων παραγωγής, καθώς και των δραστηριοτήτων προώθησης εν γένει, θα μπορούσε να επιτευχθεί με την υπαγωγή του σε προγράμματα δράσης των Ο.Π. και των περιφερειακών προγραμμάτων,

ΙΒ. λαμβάνοντας υπόψη ότι είναι σκόπιμο να καθορισθούν τα διαρθρωτικά και οργανωτικά μέτρα για τον εν λόγω τομέα, ούτως ώστε η πολιτική επενδύσεων των Ο.Π. να ανταποκρίνεται στη νέα διεθνή κατάσταση, που είναι περισσότερο ανταγωνιστική και επιτρέπει μεσοπρόθεσμα την αντιμετώπιση των επιπέδων προστασίας που απορρέουν από την εφαρμογή των συμφωνιών της GATT,

ΙΓ. λαμβάνοντας υπόψη ότι ο τομέας των οπωροκηπευτικών (νωπών ή μεταποιημένων), απαιτεί κυρίως τον έλεγχο της παραγωγής ως προς την ποιότητα και την ποσότητα, και όχι τη διαχείριση των πλεονασμάτων, η Επιτροπή:

- θα καθορίσει την ποιότητα με νέες βάσεις, που θα λαμβάνουν καλύτερα υπόψη την προστασία των καταναλωτών,

- θα καθορίσει εκ νέου τους κανόνες ποιότητας των οπωροκηπευτικών που θα ανταποκρίνονται στις βιολογικές και οικολογικές απαιτήσεις,

- θα χαράξει μια νέα πολιτική για τη διατήρηση της βιολογικής ποικιλίας των τοπικών και περιφερειακών ειδών,

- θα ενθαρρύνει την κοινοτική προτίμηση στον τομέα αυτό, με στόχο τη συνέχιση των πολιτιστικών και γαστρονομικών παραδόσεων,

ΙΔ. θεωρώντας ότι είναι σκόπιμο να δοθεί διαφορετική μεταχείριση στα πλεονάσματα, αναλόγως του αν είναι συγκυριακά ή διαρθρωτικά και ότι, προς το σκοπό αυτό, η απόσυρση των συγκυριακών πλεονασμάτων θα πρέπει να διατηρηθεί ως δίκτυο ασφαλείας, χρηματοδοτούμενο εξ ολοκλήρου από τον κοινοτικό προϋπολογισμό[semigr ] αν και μόνο τα πλεονασματικά προϊόντα εγκεκριμένης εμπορεύσιμης ποιότητας θα πρέπει να προκρίνονται για χρηματοδότηση κατά την απόσυρση[semigr ] ότι για τα προϊόντα και ποικιλίες που χαρακτηρίζονται διαρθρωτικά πλεονάσματα θα πρέπει να προβλεφθούν άλλου είδους μέτρα για την εξάλειψή τους,

ΙΕ. πιστεύοντας ότι θα πρέπει να προβλέπεται μια μεγαλύτερη περίοδος για ενδεχόμενη μειώση των τιμών απόσυρσης,

ΙΣΤ. πιστεύοντας ότι η μεγαλύτερη διαφάνεια στην αγορά μπορεί να διευκολύνει το εμπόριο και να βελτιώσει την ποιότητα των προϊόντων που προσφέρονται στους καταναλωτές και, με τον τρόπο αυτόν, να αυξήσει την αξία της ευρωπαϊκής παραγωγής και την κατανάλωση[semigr ] πιστεύοντας, επομένως, πως η τυποποίηση θα πρέπει να προσαρμοστεί στις παρούσες ανάγκες της αγοράς και να παρέχονται τα απαραίτητα μέσα για τον έλεγχο της εφαρμογής της,

ΙΖ. λαμβάνοντας υπόψη ότι οι προδιαγραφές για την ποιότητα των οπωροκηπευτικών μέχρι σήμερα διαμορφώνονται κυρίως ανάλογα με τις απαιτήσεις της μεταποιητικής βιομηχανίας και του χονδρικού εμπορίου και όχι ανάλογα με τις ανάγκες των καταναλωτών,

ΙΘ. λαμβάνοντας υπόψη ότι στην τυποποίηση δεν πρέπει να λαμβάνονται υπόψη μόνο το μέγεθος ή η εμφάνιση του προϊόντος, αλλά και τα γευστικά χαρακτηριστικά του, η ωρίμανση και άλλα στοιχεία, εξασφαλίζοντας την προστασία του καταναλωτή,

Κ. λαμβάνοντας υπόψη ότι η τυποποίηση πρέπει να συνοδεύεται, προς όφελος του καταναλωτή, από τη βελτίωση της σήμανσης τόσο για τα νωπά όσο και για τα μεταποιημένα προϊόντα,

ΚΑ. λαμβάνοτας υπόψη τις ελλιπέστατες στατιστικές του τομέα και, ειδικά, όσον αφορά την εμπορία, σε ενδοκοινοτικό και εξωκοινοτικό επίπεδο, την κατανάλωση, το παραγωγικό δυναμικό (εκτάσεις καλλιέργειας, απόδοση), η Επιτροπή, σε συνεργασία με τα κράτη μέλη και με τη συμμετοχή των Ο.Π., πρέπει να πραγματοποιήσει τις απαραίτητες προσπάθειες για τη βελτίωση της κατάστασης, ώστε να παύσει να δημιουργεί δυσκολίες τόσο στην ανάλυση των τάσεων της αγοράς, όσο και στη διαμόρφωση προτάσεων σχετικά με τα πρόσφορα διαχειριστικά και διαρθρωτικά μέτρα,

ΚΒ. λαμβάνοντας υπόψη ότι η Ευρωπαϊκή Ένωση πρέπει να αναλάβει χρηματοδοτική δέσμευση για την καλύτερη κατανόηση των αγορών (διασύνδεση των αγορών αναφοράς), ακόμη και αν είναι δύσκολο να επιτευχθεί επαρκής πληροφόρηση σε όλους τους τομείς. Η δέσμευση αυτή πρέπει να επιτρέψει την καλύτερη κατανόηση των τάσεων που επικρατούν και την αποφυγή δημιουργίας διαρθρωτικών πλεονασμάτων καθώς και τη σωστότερη διαχείριση των αγορών. Εξάλλου, η βελτίωση των γνώσεων όσον αφορά το παραγωγικό δυναμικό μπορεί να επιτευχθεί με ένα ελαστικό σύστημα δηλώσεων που θα δίνει το δικαίωμα πρόσβασης στις συγκυριακές και διαρθρωτικές ενισχύσεις που προβλέπονται στον τομέα των οπωροκηπευτικών,

ΚΓ. λαμβάνοντας υπόψη ότι η αποτελεσματικότερη προστασία του τομέα των οπωροκηπευτικών αποτελεί πλέον θέμα επιβίωσης για τους παραγωγούς,

ΚΔ. πιστεύοντας ότι η ανάπτυξη των εκμεταλλεύσεων οπωροκηπευτικών και των μεταποιητικών βιομηχανιών, των οποίων οι παραγωγικές δαπάνες είναι πολύ υψηλότερες από εκείνες των διεθνών ανταγωνιστών τους, θα διασφαλιστεί μόνον εφόσον καθιερωθούν μηχανισμοί οι οποίοι να εγγυώνται την κοινοτική προτίμηση, χωρίς να καταπατούνται οι δεσμεύσεις που σχετίζονται με την GATT,

ΚΕ. διαπιστώνοντας ότι η Επιτροπή, αν και προβλέπει ένταση του εξωτερικού ανταγωνισμού, στον κανονισμό (ΕΚ) της αριθ. 3223/94 για τη θέσπιση των διατάξεων εφαρμογής του καθεστώτος εισαγωγής οπωροκηπευτικών αναφέρει ως μηχανισμούς προστασίας, μόνο τα τελωνειακά δικαιώματα και τις τιμές εισόδου οι οποίες, επιπλέον, βαίνουν μειούμενες και καλύπτουν μόνον έναν περιορισμένο αριθμό προϊόντων[semigr ] στον ίδιο κανονισμό δεν αναπτύσσεται ένα ολοκληρωμένο και αποτελεσματικό σύστημα ελέγχου, με αποτέλεσμα να γίνεται αδύνατη η οποιαδήποτε σοβαρή ανάλυση και εκτίμηση της μελλοντικής λειτουργίας της ΚΟΑ,

ΚΣΤ. λαμβάνοντας υπόψη ότι ο τύπος που προτείνεται στον κανονισμό (ΕΚ) αριθ. 3223/94 για τον υπολογισμό της μέσης αξίας των εισαγωγών σε συνάρτηση με τις εισφορές της κατηγορίας Ι λαμβάνει υπόψη μόνο κατ' εξαίρεση τις εισαγωγές της κατηγορίας ΙΙ, αποτελεί στην πράξη τεχνητή αύξηση του μέσου όρου των τιμών πώλησης και πραγματική μείωση της κοινοτικής προστασίας,

ΚΖ. λαμβάνοντας υπόψη ότι είναι ιδιαίτερα επικίνδυνη η δυνατότητα που παρέχει ο κανονισμός (ΕΚ) αριθ. 3223/94 σχετικά με την ελεύθερη επιλογή εκ μέρους του εισαγωγέα του συστήματος ταξινόμησης (τιμολόγια ή συμβάσεις πωλήσεων), επειδή ο εισαγωγέας θα επιλέγει πάντα το ευνοϊκότερο γι' αυτόν σύστημα, επιτρέποντας τη βαθμιαία καταστρατήγηση του συστήματος, αφού του δίδεται η δυνατότητα να μεταφέρει χρονικά την τιμή της μιας παρτίδας στην άλλη, με αποτέλεσμα να καταστεί ο μηχανισμός των τιμών εισόδου πρακτικά ανώφελος για την προστασία της κοινοτικής αγοράς από πωλήσεις σε πολύ χαμηλές τιμές,

ΚΗ. λαμβάνοντας υπόψη ότι πρέπει να απαιτείται η παροχή εγγύησης σε περίπτωση που είναι υψηλότερη η τιμή εισόδου[semigr ] για το λόγο αυτό η διάταξη της Επιτροπής που απαιτεί εγγύηση μόνο σε περίπτωση που στο τιμολόγιο αναγράφονται τιμές υψηλότερες κατα 8% της τιμής εισαγωγής, προσφέρει εξαιρετικά μεγάλα περιθώρια διακύμανσης που στην πράξη μετατρέπονται σε πρόσθετη μείωση της τιμής εισόδου,

ΚΘ. πιστεύοντας ότι η αύξηση του διεθνούς ανταγωνισμού και ο περιορισμός της εξωτερικής προστασίας θα πρέπει να αντισταθμίζεται με τα μέτρα που εντάσσονται στο «πράσινο κυτίο» της GATT και να έχει ως αντιστάθμισμα την αύξηση των ελέγχων των εσωτερικών μηχανισμών της ΚΟΑ, με στόχο την τελειοποίηση της αποτελεσματικότητάς τους και την εξάλειψη των δυνατοτήτων απάτης,

ΚΙ. λαμβάνοντας υπόψη ότι είναι επιβεβλημένη η βελτίωση της λειτουργίας των συστημάτων ελέγχου των κρατών μελών και η ενίσχυση του αποτρεπτικού χαρακτήρα των κυρώσεων[semigr ] πιστεύοντας ότι, προς τον σκοπό αυτόν, είναι απαραίτητη η ίδρυση ενός πραγματικού κοινοτικού σώματος ελεγκτών οι οποίοι, σε συνεργασία με τις αρμόδιες αρχές των κρατών μελών, να αναλάβουν τον προσδιορισμό και το συντονισμό των διαφόρων δραστηριοτήτων ελέγχου, κοινοποίησης των διατάξεων, μεθόδων ελέγχου, κατάρτισης προσωπικού κ.λ.π.,

Λ. λαμβάνοντας υπόψη το σημαντικότατο ρόλο της μεταποιητικής βιομηχανίας στη δημιουργία προστιθέμενης αξίας και στην απασχόληση εργατικού δυναμικού από τις αγροτικές περιοχές, με την απορρόφηση, μεταξύ των άλλων, του 50% της παραγωγής ντομάτας, του 24% της παραγωγής σπαραγγιών, του 38,4% της παραγωγής μανταρινιών σατσούμα και του 32,5% της παραγωγής βερυκόκκων, συμβάλλοντας έτσι στην εύρυθμη λειτουργία της αγοράς[semigr ] εξάλλου όσον αφορά ορισμένα λαχανικά, όπως ο αρακάς και τα πράσινα φασολάκια η μεταποιητική βιομηχανία απορροφά ποσοστό μεγαλύτερο από το 90% της συνολικής εμπορεύσιμης ποσότητας,

ΛΑ. λαμβάνοντας υπόψη ότι σε γενικές γραμμές η μεταποιητική βιομηχανία αντιμετωπίζει ειδικά προβλήματα, διάφορα εκείνων της αγοράς νωπών, καθώς επίσης και την καλή λειτουργία της ΚΟΑ μεταποιημένων στο σύνολό της, θεωρεί ότι θα ήταν σκόπιμο να διατηρηθούν και με τις νέες προτάσεις της Επιτροπής οι ιδιαίτερες ρυθμίσεις για τη μεταποίηση, με την επιφύλαξη ορισμένων ειδικών προσαρμογών για να ικανοποιηθούν οι ανάγκες των διαφόρων τομέων, στις οποίες θα λαμβάνονται υπόψη, ήδη από το στάδιο της παραγωγής, τα χαρακτηριστικά και οι ανάγκες ορισμένων προϊόντων που προορίζονται σχεδόν αποκλειστικά για μεταποίηση, με την παράλληλη εγγύηση και συνολικής συνοχής του συστήματος,

ΛΒ. λαμβάνοντας υπόψη τις γνώμες και ανησυχίες που εξέφρασαν οι εκπρόσωποι των επαγγελματικών οργανώσεων κατά τη δημοσια ακρόαση που διοργάνωσε η Επιτροπή Γεωργίας στις 22 και 23 Νοεμβρίου 1994,

Ι. Γενικές σκέψεις:

Οι βασικές αρχές που θα πρέπει να διέπουν την μελλοντική ΚΟΑ

1. συμφωνεί με την ανάλυση της Επιτροπής σχετικά, με την μέχρι σήμερα, σε γενικές γραμμές ομαλή λειτουργία της ΚΟΑ αυτής, σε έναν τομέα δυναμικό, προσανατολισμένο στην αγορά, με ελάχιστης σημασίας παρέμβαση και περιορισμένο κόστος για το ΕΓΤΠΕ εγγυήσεων, αν και πιστεύει πως η λειτουργική ανισορροπία ανάμεσα στην προσφορά και τη ζήτηση και η προβλεπόμενη αύξηση των εξαγωγών από τρίτες χώρες, θα συνιστούσαν σοβαρή απειλή για τα εισοδήματα των παραγωγών και αποτελούν προβλήματα που πρέπει να αντιμετωπιστούν αμέσως[semigr ] κατά συνέπεια, πρέπει να εξετασθεί σοβαρά το ενδεχόμενο κατάλληλης δράσης, λαμβάνοντας υπόψη την οικονομική κατάσταση των θιγομένων τρίτων χωρών καθώς και των κρατών μελών της Κοινότητας που επηρεάζονται[semigr ]

2. παράλληλα όμως, αποδίδει μερίδιο ευθύνης στην Επιτροπή για τη γένεση των προβλημάτων αυτών, τα οποία επανειλημμένα έχουν επισημανθεί από τον τομέα χωρίς να έχει πραγματοποιηθεί καμία προσπάθεια για την επίλυσή τους[semigr ]

3. θεωρεί ότι η ανακοίνωση της Επιτροπής δεν παρέχει επαρκείς εγγυήσεις για τη διατήρηση του επιπέδου του εισοδήματος των παραγωγών, της χρηματοδοτικής αλληλεγγύης και της κοινοτικής προτίμησης[semigr ]

4. πιστεύει πως οι νέες προτάσεις της Επιτροπής θα πρέπει να διατηρήσουν και να ενισχύσουν όσες από τις δομές της ΚΟΑ έχουν αποδείξει την αποτελεσματικότητά τους, και θεωρεί πως η αξιολόγησή τους θα πρέπει να πραγματοποιηθεί με βάση τρία κριτήρια:

α) την καταλληλότητά τους για τη βελτίωση της ανταγωνιστικής θέσης του κοινοτικού τομέα σε επίπεδο παραγωγής και μεταποιητικού τομέα στην Ένωση, καθώς και για την εξασφάλιση της ισορροπίας της αγοράς[semigr ]

β) την προσαρμογή τους στις συμφωνίες ανάμεσα στην Επιτροπή και το Συμβούλιο, κατά το Συμβούλιο των Υπουργών Jumbo της 20ής Σεπτεμβρίου 1993, σχετικά με τη διατήρηση, κατά τη δεύτερη φάση της μεταρρύθμισης της ΚΑΠ, των ίδιων αγροτικών και χρηματοδοτικών αρχών που εφαρμόστηκαν και για τους ήδη μεταρρυθμισμένους τομείς, με στόχο την επιβίωση και τη σταθερότητα του εισοδήματος των παραγωγών[semigr ]

γ) την ένταξή τους στον προϋπολογισμό, ώστε να αποδοθεί δίκαια χρηματοδοτική μεταχείριση από την ΚΑΠ σε έναν τομέα ο οποίος συμμετέχει με ποσοστό 16% στην τελική αγροτική παραγωγή αλλά δεν απορροφά ούτε το 5% των δαπανών του ΕΓΤΠΕ - Τμήμα Εγγυήσεων[semigr ]

5. πιστεύει ότι η εφαρμογή της συγχρηματοδότησης για τη διαχείριση της αγοράς δεν είναι αποδεκτή ούτε για τα κράτη μέλη ούτε για τους παραγωγούς, επειδή παραβιάζεται η αρχή της χρηματοδοτικής αλληλεγγύης (στο πλαίσιο της κοινής πολιτικής η διαχείριση της αγοράς πρέπει να επιβαρύνει αποκλειστικά τον κοινοτικό προϋπολογισμό) και επειδή εισάγει διακρίσεις μεταξύ των πολιτικών που εφαρμόζονται στις διάφορες παραγωγές καθώς και μεταξύ των διαφόρων κρατών μελών ανάλογα με την οικονομική απόδοσή τους[semigr ]

6. υποστηρίζει πως για να διατηρηθεί η βιωσιμότητα και η αναπτυξιακή πορεία του τομέα παρά τη συνεχή υποχώρηση της κοινοτικής προτίμησης, πρέπει να καθιερωθούν αρκετά δημόσια κίνητρα και χρηματοδοτικές ενισχύσεις για κοινοτικά οπωροκηπευτικά κέντρα έρευνας, για παραγωγούς κλπ, για τη συνεχή προσαρμογή της τεχνολογίας και των παραγωγικών δομών με στόχο την προσφορά ποικιλίας, ποσότητας και ποιότητας των προϊόντων, που παράγονται κατά φιλικό προς το περιβάλλον τρόπο, ανάλογα με τις απαιτήσεις της αγοράς και υπογραμμίζει πως στις λιγότερο ευνοημένες περιοχές κυρίως σε αυτές του στόχου 1 και στις πιο απομακρυσμένες, δεν υπάρχουν περιφερειακοί ή κρατικοί ίδιοι πόροι για το σκοπό αυτόν, και κατά συνέπεια, απαιτείται η ειδική ενίσχυση της Ευρωπαϊκής Ένωσης[semigr ]

7. θεωρεί ότι η Επιτροπή πρέπει να εφαρμόσει ένα πρόγραμμα για τη βελτίωση των στατιστικών στοιχείων που αφορούν την παραγωγή και την εισαγωγή οπωροκηπευτικών στην Κοινότητα, επιδιώκοντας ταυτόχρονα τη διάδοση των πληροφοριών αυτών σε όλους τους ενδιαφερόμενους φορείς[semigr ]

8. ζητεί επιτακτικά νά τεθεί τέρμα στη συνεχιζόμενη υπονόμευση της κοινοτικής προτίμησης, κυρίως όσον αφορά τις εισαγωγές από χώρες με τις οποίες η Ευρωπαϊκή Ένωση έχει συνάψει ή πρόκειται να συνάψει προτιμησιακές εμπορικές συμφωνίες[semigr ] επισημαίνει ειδικότερα τις εισαγωγές από χώρες με χαμηλούς μισθούς και ασθενές νόμισμα, οι οποίες εφοδιάζουν την ΕΕ με αυξανόμενες ποσότητες σκόρδων και κατεργασμένων σπαραγγιών[semigr ] στο πλαίσιο αυτό ζητείται η πραγματική εφαρμογή του συστήματος των τιμών εισόδου για ορισμένα είδη νωπών οπωροκηπευτικών, ειδικότερα για τις ντομάτες, τα εσπεριδοειδή, τα μήλα και τα αχλάδια[semigr ]

9. ζητεί την υποστήριξη των περιορισμένης παραγωγής προϊόντων, νωπών ή για μεταποίηση, αλλά με μεγάλη περιφερειακή ή τοπική σημασία, όπως τα ξηρά φρούτα, τα σπαράγγια, κλπ., και τα οποία δεν προστατεύονται με μηχανισμούς στήριξης της αγοράς ή με τιμές εισόδου, είτε μέσω δράσεων διαρθρωτικής προσαρμογής, είτε μέσω άμεσων ενισχύσεων για να συμβάλει στον εκσυγχρονισμό των εκμεταλλεύσεων, προκειμένου να ενθαρρυνθεί ο σχηματισμός ενώσεων παραγωγών ή παρόμοιων μεγάλων μονάδων για εξορθολογίκευση της αποθήκευσης και εμπορίας[semigr ] καθώς και ενέργειες που αποσκοπούν να ευνοήσουν τις ονομασίες προελεύσεως. Εκτιμά επίσης πως η Επιτροπή θα πρέπει να αποκτήσει ένα νομικό πλαίσιο και ένα σύστημα παρακολούθησης των αγορών για όλα τα προϊόντα με οικονομική και κοινωνική σημασία, το οποίο θα της επιτρέπει την ταχεία παρέμβαση για την υποστήριξη της αγοράς αυτών των προϊόντων, σε περιπτώσεις σοβαρών κρίσεων και την εξασφάλιση της κοινοτικής προτίμησης[semigr ]

10. θεωρεί ότι χρειάζεται να εκπονηθούν περιφερειακά σχέδια για τον εξορθολογισμό του τομέα που θα μπορούσαν να περιλαμβάνουν έκτακτες και μεταβατικές απευθείας ενισχύσεις ή αντισταθμιστικές ενισχύσεις στο εισόδημα που θα εξαρτώνται από την υλοποίηση διαρθρωτικών μέτρων, σχεδίων εθελοντικής εκρίζωσης, ενοποιημένες βιολογικές μεθόδους παραγωγής ή ειδικής παραγωγής, λειτουργικά και/ή ειδικά προγράμματα βελτίωσης των καλλιεργειών, συντονίζοντας τα κίνητρα με άλλα μέτρα στήριξης όπως εκείνα που προβλέπονται από τον κανονισμό (ΕΟΚ) αριθ. 2078/92/[semigr ] ((ΕΕ L 215 της 30.07.1992, σελ. 85.))[semigr ]

ΙΙ. Τυποποίηση

11. πιστεύει ότι η Επιτροπή θα πρέπει να παρουσιάσει προτάσεις για να προσαρμόσει τους ισχύοντες κανόνες ποιότητας στις νέες απαιτήσεις της αγοράς επεκτείνοντάς τους στα κατάλοιπα και τα σημαντικά οργανοληπτικά χαρακτηριστικά, ανάλογα με τη ζήτηση, και να δημιουργήσει ποιοτικά πρότυπα για τα νέα προϊόντα (αβοκάντο, ξηροί καρποί, ρόδια, μάνγκο, παπάγια, γκρέϊπ φρουτ, πεπόνια, καρπούζια, μπρόκολα, κλπ), με στόχο τη ρύθμιση των συνθηκών εμπορίας[semigr ]

12. πιστεύει ότι η Επιτροπή θα πρέπει να επιβάλει την υποχρεωτική τυποποίηση των προϊόντων στον τόπο παραγωγής, με στόχο τη διευκόλυνση των ελέγχων σε όλες τα στάδια της εμπορίας[semigr ]

13. πιστεύει ότι η τυποποίηση πρέπει να εφαρμόζεται σε όλες τις χώρες της Ευρωπαϊκής Ένωσης και να αφορά όλα τα προϊόντα. Ο έλεγχος των μέτρων διενεργείται τόσο σε εσωτερικό όσο και σε εξωτερικό επίπεδο, ούτως ώστε τα προϊόντα που κυκλοφορούν στην Ευρωπαϊκή Ένωση να ανταποκρίνονται στα ίδια κριτήρια. Για τις εισαγωγές που προέρχονται από τρίτες χώρες πρέπει να ισχύουν τα ίδια κριτήρια με αυτά που απαιτούνται για τα προϊόντα που εξάγει η Ένωση[semigr ]

14. θεωρεί εξάλλου ότι στα πρότυπα αυτά πρέπει λαμβάνονται υπόψη τα γευστικά χαρακτηριστικά, ο βαθμός ωρίμανσης και άλλα χαρακτηριστικά των προϊόντων, νωπών ή προς μεταποίηση, επιδιώκοντας το διπλό στόχο της προστασίας του καταναλωτή και του περιορισμού και της βελτίωσης της παραγωγής[semigr ]

15. θεωρεί ότι η τυποποίηση πρέπει να συνοδεύεται από καλύτερη σήμανση των νωπών και μεταποιημένων προϊόντων, προκειμένου να διευκολύνεται η επιλογή των καταναλωτών, και ότι η Επιτροπή πρέπει να καταρτίσει σε συνεργασία με τις Ο.Π. πρόγραμμα για τη διάδοση στο ευρύ κοινό των πληροφοριών σχετικά με την ποιότητα των προϊόντων[semigr ]

16. ζητεί από την Επιτροπή να θέσει ποιοτικά πρότυπα που να ικανοποιούν τις ανάγκες των καταναλωτών και να ανταποκρίνονται σε πραγματικά κριτήρια ποιότητας, όπως η γευστικότητα, η ωρίμανση, το άρωμα και η ευχυμία[semigr ]

ΙΙΙ. Οργανώσεις Παραγωγών (Ο.Π.)

17. πιστεύει ότι, με την επιφύλαξη της νομικής μορφής η οποία θα επιλεγεί ως η καταλληλότερη, οι Ο.Π. θα πρέπει να είναι φορείς:

- το σύνολο των οποίων θα πρέπει να είναι παραγωγοί φρούτων και/ή λαχανικών και στα καταστατικά τους να διασφαλίζεται ότι η διαδικασία για τη λήψη των αποφάσεων θα είναι δημοκρατική και θα λαμβάνεται υπόψη το συμφέρον της πλειοψηφίας των παραγωγών[semigr ]

- οι παραγωγοί/μέλη τους θα πρέπει υποχρεωτικά να εμπορεύονται τουλάχιστο το 90% της παραγωγής μέσω της οικείας οργάνωσης παραγωγών[semigr ] το υπόλοιπο ποσοστό θα πρέπει να προορίζεται, εν πάση περιπτώσει, για την απευθείας πώληση στον καταναλωτή,

- τουλάχιστον το 75% του συνολικού όγκου του εμπορεύματός τους που διατέθηκε στην αγορά απευθείας ή μέσω ελεγχόμενων εταιρειών, θα πρέπει να προέρχεται από τα μέλη[semigr ]

- στα πλαίσια των οποίων θα πρέπει να εφαρμόζεται κοινό σύστημα καθορισμού των τιμών[semigr ]

18. πιστεύει ότι οι αρμοδιότητες των Ο.Π. θα πρέπει να ασκούνται από τους συνεταιρισμούς, σύμφωνα με τις νομοθετικές διατάξεις που ισχύουν στα διάφορα κράτη μέλη[semigr ]

19. θεωρεί ότι, έχοντας υπόψη τα προβλήματα που δημιουργεί η έλλειψη κατάλληλης υποδομής στις Ο.Π. ορισμένων περιφερειών της ΕΕ οι οποίες, σχεδόν στο σύνολό τους, περιλαμβάνονται στις περιφέρειες του στόχου 1 ή είναι απομακρυσμένες περιφέρειες, θα πρέπει η Επιτροπή να προτείνει την εφαρμογή προγραμμάτων, σε χρέωση του κοινοτικού προϋπολογισμού, στα οποία να περιλαμβάνονται μέτρα για τη βελτίωση της υποδομής των Ο.Π., που θα αποσκοπούν στη βελτίωση της παραγωγής και τη διάθεση στο εμπόριο των προϊόντων, ειδικότερα όταν αυτές έχουν τη μορφή του συνεταιρισμού για την υποστήριξη της ανάπτυξης και της ολοκλήρωσής τους και για τον προσανατολισμό τους προς την ελεύθερη αγορά. Οι αρμόδιες υπηρεσίες των κρατών μελών και της Επιτροπής θα υποβάλλουν σε περιοδική αξιολόγηση τις επιτεύξεις των στόχων των προγραμμάτων αυτών[semigr ]

20. υπογραμμίζει ότι η ενίσχυση των ενώσεων παραγωγών μπορεί να παίξει σημαντικό ρόλο στον καθορισμό δίκαιων τιμών για τους παραγωγούς και τους διανομείς, να συμβάλει στη σταθερή και αρμονική λειτουργία της αγοράς και να επιβάλει κανόνες ποιότητας που διευκολύνουν την κατεύθυνση των προϊόντων προς τη συνεχή εξέλιξη της ζήτησης στην αγορά[semigr ] ότι για το σκοπό αυτό έχει μεγάλη σημασία η συμμετοχή στον έλεγχο της ποιότητας,

21. ζητεί από την Επιτροπή να αναγνωρίσει, να καθορίσει και να ενθαρρύνει τις οργανώσεις παραγωγών, οι οποίες λειτουργούν είτε σε περιφερειακή βάση, είτε σε τομεακή (ανά προϊόν)[semigr ]

22. πρεσβεύει την άποψη ότι στις χώρες στις οποίες έχει ελάχιστα αναπτυχθεί η συνεταιριστική διάθεση των προϊόντων της στις οποίες οι κεντρικές εθνικές οργανώσεις ενώσεων παραγωγών πάσχουν από πλήρη έλλειψη ή ανεπαρκή αριθμό προσωπικού καταλλήλως καταρτισμένου ώστε να συλλαμβάνει και να συντονίζει σε εθνικό επίπεδο τις δραστηριότητες των ενώσεων παραγωγών που αποσκοπούν στην τόνωση της πώλησης των προϊόντων, θα ήταν σκόπιμο να διαθέσει η Επιτροπή πόρους από τα διαρθρωτικά ταμεία, π.χ. από το ΕΓΤΠΕ- Τμήμα Προσανατολισμού, τουλάχιστον κατά τη μεταβατική περίοδο, με στόχο την ενημέρωση ή και την εκπαίδευση του προσωπικού αυτού σχετικά με την αγορά των οπωροκηπευτικών προϊόντων[semigr ]

IV. Ταμεία Παρεμβάσεων και Επιχειρησιακά Ταμεία

23. πιστεύει ότι οι Ο.Π. θα πρέπει να έχουν τη δυνατότητα να πραγματοποιούν συγκυριακές αποσύρσεις από την αγορά, μόνο προϊόντων εμπορεύσιμης ποιότητας, με ανώτατο όριο το 20% του όγκου εμπορεύματος που διατέθηκε στην αγορά και οι οποίες θα βαρύνουν ένα Ταμείο Παρεμβάσεων χρηματοδοτούμενο στο σύνολό του από την ΕΕ, σε επίπεδο όχι κατώτερο, σε γενικές γραμμές, των ισχυουσών θεσμικών τιμών, αν και οι τιμές αυτές θα μπορούσαν να αναθεωρηθούν για ορισμένες ποικιλίες. Θεωρεί επίσης σκόπιμο να μελετηθεί η ένταξη στο σύστημα απόσυρσης και άλλων προϊόντων των οποίων η σπουδαιότητα θα δικαιολογούσε κάτι τέτοιο: (πεπόνια και ακτινίδια)[semigr ]

24. ζητεί την αναπροσαρμογή των περιόδων παρέμβασης ώστε να υπάρχει ίση μεταχείριση στις παραγωγές όλων των περιοχών της ΕΕ. Αναγνωρίζει πάντως ως θετική την πρόθεση της Επιτροπής να παραχωρήσει στις Ο.Π. τη δυνατότητα ελεύθερου ορισμού των περιόδων απόσυρσης, μέσα στα πλαίσια των προσδιοριζομένων όγκων[semigr ]

25. θεωρεί ότι τα διαρθρωτικά μέτρα, καθώς και τα μέτρα χρηματοδότησης παραγωγικών επενδύσεων, καθαρισμού υδάτων, αγροτικών ασφαλειών, προώθησης κλπ, πλην των παρεμβάσεων, αλλά και οι αποσύρσεις για προϊόντα και όγκους που δεν καλύπτονται από το σύστημα συγκυριακών αποσύρσεων, μετά την προσαρμογή του στη σημερινή πραγματικότητα της κοινοτικής παραγωγής, θα πρέπει να χρηματοδοτούνται από Επιχειρησιακό Ταμείο το οποίο θα συγχρηματοδοτείται από τις Ο.Π., τα κράτη μέλη και την ΕΕ. Στις περιφέρειες του Στόχου 1, το ποσοστό που αντιστοιχεί στα κράτη μέλη θα περιορίζεται στο ελάχιστο δυνατό, ανάλογα με τις ρυθμίσεις της συγχρηματοδότησης που προβλέπονται για τις περιφέρειες αυτές[semigr ]

V. Εξωτερικές πτυχές: GATT, εμπορικές συμφωνίες και κοινοτική προτίμηση

26. θεωρεί ότι η Επιτροπή θα πρέπει να προσδιορίσει και να εγγυηθεί την κοινοτική προτίμηση για κάθε συγκεκριμένο προϊόν και, για τον λόγο αυτό, ζητεί να καθιερωθεί ένα σύστημα διαπίστωσης των τιμών για όλα τα προϊόντα που έχουν οικονομική και κοινωνική σημασία, παρόμοιο με αυτό που χρησιμοποιείται για τα προϊόντα στα οποία εφαρμόζεται η τιμή εισόδου, προκειμένου να διευκολύνεται η συνεχής παρακολούθηση των αγορών και η λήψη άλλων μέτρων ελέγχου των εισαγωγών,

27. επιμένει στην ανάγκη ύπαρξης ενός συστήματος με τη χρήση του οποίου η Επιτροπή θα μπορεί να υπολογίζει τη μέση τιμή κάθε προϊόντος στις αντιπροσωπευτικές αγορές, ανάλογα με την προέλευση και την ποιοτική κατηγορία του και, στη συνέχεια, να μεταφέρει την τιμή αυτή στα σύνορα, μετά την αφαίρεση των σχετικών δαπανών, επιτυγχάνοντας έτσι τον προσδιορισμό μιας μέσης αξίας εισαγωγής, ως σταθμισμένης μέσης τιμής για κάθε κατηγορία προϊόντων που διατίθενται στις αντιπροσωπευτικές αγορές, η οποία και θα αναθεωρείται καθημερινά και θα συγκρίνεται με τη μέση τιμή εισόδου, μετά τον υπολογισμό του αφαιρουμένου κόστους (μεταφορά και ασφάλιση), ώστε να χρησιμεύει ως βάση για τον υπολογισμό των αντίστοιχων τελωνειακών δασμών,

28. εκτιμά ότι η Επιτροπή θα πρέπει να λαμβάνει υπόψη για τον υπολογισμό των τιμών εισόδου και των τελωνειακών επιβαρύνσεων τις διάφορες μορφές εισαγωγής (παρτίδες που εισάγονται κατά παραγγελία, χωρίς απόδειξη πληρωμής και παρτίδες που εισάγονται μετά από πραγματοποιηθείσα πώληση και με απόδειξη πληρωμής), ότι για τη διασφάλιση της βαθμιαία μειούμενης προστασίας που επιτρέπεται βάσει των συμφωνιών της GATT χωρίς ωστόσο να επιβάλλονται πρόσθετες μειώσεις και της αξιοπιστίας του συστήματος, θα πρέπει να προβλέπεται η απαίτηση καταβολής εγγυήσεων, εφόσον η μέση τιμή εισαγωγής είναι κατώτερη της τιμής εισόδου, χωρίς να υπάρχουν περιθώρια διακύμανσης της κατ' αποκοπήν μέσης αξίας των εισαγωγών, με την επιφύλαξη του συστήματος δασμολογικής κατάταξης που έχει επιλεγεί για κάθε παραγωγό και για κάθε περίοδο εμπορίας και χωρίς να επιτρέπονται αλλαγές κατά τη διάρκεια της ίδιας περιόδου ώστε να διευκολύνεται ο έλεγχος[semigr ]

29. δηλώνει ότι, επιπλέον, θα πρέπει να προβλεφθούν ρυθμίσεις που να καθιερώνουν ένα σύστημα ελέγχου και επαλήθευσης των αποδείξεων στα λογιστικά βιβλία των επιχειρήσεων, σε συνδυασμό με καθεστώς κυρώσεων, για την καταπολέμηση της απάτης[semigr ]

30. δηλώνει επί πλέον, ότι για τα προϊόντα για τα οποία δεν υπάρχει τιμή εισόδου ούτε ειδική ρήτρα διασφάλισης, οι εισαγωγές πρέπει να ελέγχονται με πιστοποιητικά εισαγωγής που θα εγγυώνται τη διανομή κατά την είσοδο του εμπορεύματος και ότι πρέπει επίσης να επιδιωχθεί η αποτελεσματική εφαρμογή της γενικής ρήτρας διασφάλισης που αναφέρεται στον κανονισμό (EOK) 1035/72 ((EE L 118 της 20.05.1972, σελ. 1.)),

31. θεωρεί ότι η μείωση της τελωνειακής προστασίας των νωπών και μεταποιημένων προϊόντων απαιτεί μεγάλη προσοχή κατά τη σύναψη διμερών εμπορικών συμφωνιών και κατά την παραχώρηση δασμολογικών προτιμήσεων, κυρίως σε περιπτώσεις ευαίσθητων προϊόντων, και ότι οποιαδήποτε παραχώρηση θα πρέπει να συνοδεύεται από ειδικές αντισταθμίσεις για τον τομέα,

32. κρίνει αρνητικά το γεγονός ότι, στην ανάλυσή της, η Επιτροπή δεν αναφέρεται στις προτιμησιακές εμπορικές συμφωνίες με τρίτες χώρες στις οποίςε έχουν ήδη χορηγηθεί υπερβολικά πολλές παραχωρήσεις στους τομείς των νωπών και των μεταποιημένων προϊόντων, οι οποίες στις περισσότερες περιπτώσεις, έχουν εφαρμογή σε καλλιεργητικές περιόδους και προϊόντα που συμπίπτουν με τα αντίστοιχα των μεσογειακών χωρών,

33. υπενθυμίζει ότι η Επιτροπή πρέπει να λάβει μέτρα για να εξασφαλίσει την αντιστάθμιση της μείωσης του επιπέδου προστασίας στα εξωτερικά σύνορα που παρέχεται στο πλαίσιο των διαπραγματεύσεων του Γύρου της Ουρουγουάης και της ενδεχόμενης αναποτελεσματικότητας του νέου συστήματος της τιμής εισόδου ή των αρνητικών συνεπειών που θα έχουν οι προτιμησιακές συμφωνίες που υπογράφονται με τρίτες χώρες,

34. εκτιμά ότι η επιβαλλόμενη από την GATT μείωση των επιστροφών κατά την εξαγωγή, θα πρέπει να αντισταθμιστεί με πρόσφορα μέτρα εμπορικής προώθησης και υποστήριξης των εξαγωγών ώστε να διατηρηθεί η κοινοτική παρουσία στις εξωτερικές αγορές και να υπάρξει ωφέλεια από τις νέες δυνατότητες που ανοίγονται από τη GATT για τις εξαγωγές[semigr ] τα μέτρα αυτά θα εφαρμοσθούν μέσω των Ο.Π.[semigr ]

VΙ. Η μεταποίηση

35. πιστεύει ότι θα ήταν σκόπιμο να υπάρξει διαχωρισμός μεταξύ ΚΟΑ νωπών οπωροκηπευτικών (που διέπεται από τον κανονισμό 1035/72) και ΚΟΑ μεταποιημένων οπωροκηπευτικών (κανονισμός 426/86) και ότι είναι αναγκαίο να προβλεφθούν επίσης στην ΚΟΑ νωπών οπωροκηπευτικών ειδικές διατάξεις για τα προϊόντα, των οποίων ο βασικός προορισμός είναι η μεταποιητική βιομηχανία[semigr ] εξάλλου, δεν είναι πάντοτε δυνατόν να υπάρξει σαφής διαχωρισμός μεταξύ ΚΟΑ νωπών οπωροκηπευτικών και ΚΟΑ μεταποιημένων τοιούτων και, εν πάση περιπτώσει, όπως συμβαίνει με τα εσπεριδοειδή, ο μεταποιητικός τομέας λειτουργεί σαφώς ως ρυθμιστής της αγοράς των νωπών προϊόντων,

36. υπογραμμίζει την καλή λειτουργία, στα βασικά της σημεία, της ΚΟΑ μεταποιημένων, όπως ρυθμίζεται από τον κανονισμό (ΕΟΚ) 426/86[semigr ] χρειάζεται να εφαρμοσθούν οι υποδείξεις και τα μέτρα που προβλέπονται από τον εν λόγω κανονισμό στα πλαίσια της νέας ΚΟΑ, να ληφθούν τα μέτρα ευελιξίας που υπέδειξε η Επιτροπή, ούτως ώστε να γίνει δυνατή η καλύτερη προσαρμογή της παραγωγής στις απαιτήσεις της αγοράς και να ενισχυθεί η ανταγωνιστικότητα της κοινοτικής παραγωγής,

37. κρίνει ότι οι βασικοί στόχοι για την υλοποίηση των οποίων θεσπίστηκε το καθεστώς των ενισχύσεων προς την μεταποίηση, υπήρξαν αφενός ο εφοδιασμός της βιομηχανίας με τιμές ανταγωνιστικές και αφετέρου η εξασφάλιση μιας ελαχίστης τιμής για τους παραγωγούς[semigr ] έχοντας ως γνώμονα τα παραπάνω, θα πρέπει ανυπερθέτως οι μελλοντικές προσαρμογές του καθεστώτος της μεταποίησης να διευκολύνουν την επίτευξη των στόχων αυτών, να διευκολύνουν την χορήγηση ενισχύσεων στους παραγωγούς μέσω των ΟΠ, να συμβάλλουν στην σύναψη πολυετών συμβολαίων που θα εξασφαλίσουν ένα ελάχιστο αποδεκτό εισόδημα στον παραγωγό, να συμβάλλουν στην επίτευξη συγκεκριμένων συμβιβασμών όσον αφορά την ποιότητα των προϊόντων που προορίζονται για τη μεταποίηση, γεγονός το οποίο θα έχει ευμενείς επιπτώσεις επί της ποιότητος του τελικού προϊόντος[semigr ]

38. εκτιμά ότι η πολιτική των συμβάσεων πρέπει να αποτελεί μέσο για τη βελτίωση της ελαστικότητας και της ισορροπίας μεταξύ του τομέα νωπών προϊόντων και του τομέα μεταποιημένων προϊόντων[semigr ]

39. θεωρεί ότι πρέπει να γίνει ελαστικότερος ο ορισμός των μεταποιημένων προϊόντων που προέρχονται από την ίδια πρώτη ύλη, ούτως ώστε να διευκολυνθεί η προσαρμογή της παραγωγής στις απαιτήσεις των καταναλωτών[semigr ]

40. συμφωνεί με τις επικρίσεις που διατύπωσε η Επιτροπή για τα μη ευέλικτα συστήματα, όπως οι ποσοστώσεις παραγωγής ή μεταποίησης, που θα μπορούσαν να υπονομεύσουν την ανταγωνιστικότητα της κοινοτικής αγροτικής βιομηχανίας, καθώς και με την πρόθεση να διασφαλισθούν ανταγωνιστικοί ποιοτικοί όροι, κατάλληλες τιμές για τους παραγωγούς, η εμπορία των προϊόντων και η ισορροπία της αγοράς,

41. δηλώνει ότι όσον αφορά ιδιαίτερα τον τομέα της ντομάτας, οποιεσδήποτε αλλαγές καθιερωθούν θα πρέπει να υπακούουν, ειδικότερα σε δύο βασικά κριτήρια: επιβεβαίωση της ανταγωνιστικότητας του τομέα[semigr ] ισόρροπη διαχείριση της αγοράς και απόδοση ευθυνών για τον ενδεχόμενο εντοπισμό αθέτησης υποχρεώσεων[semigr ] για τα εσπεριδοειδή ζητεί την επέκταση των ενισχύσεων για μεταποίηση, ώστε να καλύψουν όλες τις μορφές μεταποίησης των τεσσάρων ομάδων εσπεριδοειδών, χωρίς να προσδιορίζονται συγκεκριμένες ποικιλίες (μανταρίνια, κλημεντίνες, πορτοκάλια, λεμόνια και γκρέϊπ φρουτ), καθορίζοντας για κάθε ομάδα ένα ενιαίο επίπεδο κατώτατης τιμής και χρηματοδοτικής αντιστάθμισης[semigr ] ζητεί, επίσης, να προταθούν μέτρα για τη βελτίωση της ποιότητας των προϊόντων και για την προώθηση των φρέσκων και παστεριωμένων χυμών, καθώς και την καθιέρωση ρυθμίσεων σχετικά με τις ετικέτες,

42. υποστηρίζει ότι, με στόχο την εναρμόνιση των παραγωγών και τη μεταποίηση των οπωροκηπευτικών προϊόντων, τόσο στην Ευρώπη όσο και σε διεθνές επίπεδο, κρίνεται αναγκαία η θέσπιση ειδικών κοινοτικών κανονισμών που θα καθορίζουν τα φυτοφάρμακα και τα λοιπά προϊόντα που χρησιμοποιούνται στην παραγωγή, συντήρηση και μεταποίηση των οπωροκηπευτικών, καθώς και στα επιτρεπόμενα όρια για τα κατάλοιπα[semigr ] στο διεθνές επίπεδο, καλούνται η Επιτροπή και το Συμβούλιο να θέσουν σε ισχύ τις συμφωνίες του Μαρακές για το διεθνές εμπόριο (ΠΟΕ) εκεί όπου προβλέπεται η θέσπιση ενιαίων παραμέτρων όσον αφορά τις ποιοτικές και φυτουγειονομικές πτυχές των τροφίμων[semigr ]

43. θεωρεί ότι τα μεταποιημένα προϊόντα, τόσο εκείνα στα οποία αναφέρεται ο κανονισμός (ΕΟΚ) 1035/72, για παράδειγμα εσπεριδοειδή, όπως και εκείνα για τα οποία δεν υπάρχει ρύθμιση, για παράδειγμα βερύκοκκα, σπαράγγια και βύσινα, θα πρέπει να αποτελέσουν αντικείμενο ρυθμίσεων με βάση τον κανονισμό (ΕΟΚ) αριθ. 426/86 και, ιδιαίτερα, όσον αφορά την προτίμηση της μεταποίησης από την απόσυρση/καταστροφή,

44. ζητεί όπως, από τη στιγμή που η αγορά μεταποιημένων προϊόντων μπορεί να διαταραχθεί όταν διατίθενται μέσω αυτής προϊόντα προερχόμενα από τη μεταποίηση νωπών οπωροκηπευτικών τα οποιά έχουν επωφεληθεί από την παρέμβαση της απόσυρσης, τα εν λόγω μεταποιημένα προϊόντα να προορίζονται για τους άπορους και αναξιοπαθούντες της Ένωσης[semigr ]

45. πιστεύει ότι η ΕΕ αντιμετωπίζει έλλειμμα σε χυμούς υψηλής ποιότητας, παρά την ανοδική τάση της ζήτησης, και, για τον λόγο αυτό θα πρέπει να διατηρηθούν τα μέτρα για την ενίσχυση της χυμοποίησης με βάση τα εσπεριδοειδή και να ληφθούν νέα μέτρα για την ενίσχυση της χυμοποίησης νωπών μήλων, αχλαδιών, ροδακίνων και βερυκόκκων, δεδομένου του υψηλού κόστους της μεταποίησης για την οποία απαιτείται πρώτη ύλη άριστης ποιότητας[semigr ] αναγνωρίζει, επίσης, πως οι μεγάλες ποσότητες προϊόντος που απορροφούνται για χυμοποίηση συμβάλλουν στην εξάλειψη των πλεονασμάτων, στην προστασία του περιβάλλοντος, καθώς και στην αποφυγή της κακής κοινωνικής εικόνας της καταστροφής,

46. ζητεί, μεταξύ των μέτρων ενίσχυσης της χυμοποίησης, να περιλαμβάνεται η πολιτική ποιότητας, ελέγχου, ονομασιών προέλευσης και μια διαρθρωτική πολιτική προσαρμογής των ποικιλιών για τη χυμοποίηση[semigr ]

VΙΙ. Έλεγχος

47. πιστεύει ότι είναι αναγκαίο:

- να συσταθεί ένα σώμα κοινοτικών επιθεωρητών, το οποίο θα αναλάβει, σε συνεργασία με τις αρχές των κρατών μελών, τον καθορισμό και τον συντονισμό των διαφόρων δραστηριοτήτων ελέγχου και διάδοσης των κανόνων, των μεθόδων ελέγχου, της κατάρτισης του προσωπικού κλπ,

- να αυξηθεί ο αποτρεπτικός ρόλος των κυρώσεων[semigr ]

VΙΙΙ. Άλλες παρατηρήσεις γενικού χαρακτήρα

48. πιστεύει ότι, στην περίπτωση των ειδικών περιφερειακών ποικιλιών, η Επιτροπή πρέπει να καθιερώσει ένα ειδικό σύστημα στήριξης και οργάνωσης της αντίστοιχης παραγωγής, προώθησης και εμπορίας[semigr ]

49. θεωρεί σκόπιμο να θεσπισθεί νομοθεσία που να ρυθμίζει την ολοκληρωμένη παραγωγή, ως σύνολο κανόνων που να επιτρέπουν την υλοποίηση μιας καλής παραγωγής με σεβασμό του περιβάλλοντος και της υγείας του ανθρώπου, τόσο του παραγωγού όσο και του καταναλωτή, προκειμένου οι ενισχύσεις που προβλέπονται από την παράγραφο 10 να χρησιμοποιηθούν με ορθό τρόπο[semigr ]

50. ζητεί από την Επιτροπή να περιορίσει τη χρησιμοποίηση φυτοφαρμάκων και λιπασμάτων για την προστασία του περιβάλλοντος και του καταναλωτή και να λάβει ή να ενισχύσει τα μέτρα που προωθούν τις βιολογικές καλλιέργειες και άλλες φιλοπεριβαλλοντικές μεθόδους[semigr ]

51. ζητεί από την Επιτροπή να μεριμνά ώστε η ΚΟΑ να μην περιορίζει αλλά να αναπτύσσει την πολυμορφία των ειδών και των ποικιλιών οπωροκηπευτικών[semigr ]

52. πιστεύει ότι οι παραγωγοί πρέπει να εξασφαλίζονται σε περίπτωση φυσικών καταστροφών (π.χ. χαλάζι) με κατάλληλα ασφαλιστικά συστήματα, στα οποία πρέπει να προβλέπεται η χρηματοδοτική συμμετοχή της Ευρωπαϊκής Ένωσης και των κρατών μελών[semigr ]

53. θεωρεί ότι η Ευρωπαϊκή Ένωση πρέπει μέσω της κοινωνικής πολιτικής της να λάβει περισσότερο υπόψη την κατάσταση του αγροτικού πληθυσμού και συγκεκριμένα των εργαζομένων στον τομέα των οπωροκηπευτικών ο οποίος χρησιμοποιεί πολυάριθμο εργατικό δυναμικό, με στόχο τη βελτίωση των συνθηκών εργασίας και την αναχαίτιση των φαινομένων του κοινωνικού ντάμπιγκ[semigr ]

54. θεωρεί ότι πρέπει να ληφθούν μέτρα για την ενθάρρυνση της καλύτερης εμπορίας νοπών προϊόντων, αντίθετα με τα μεταποιημένα προϊόντα, προκειμένου να διασφαλισθεί ότι οι καταναλωτές γνωρίζουν τα πλεονεκτήματα για την υγεία μιας διατροφής με φρέσκα φρούτα και λαχανικά, αυξάνοντας έτσι τη ζήτηση και βοηθώντας να μειωθούν τα τρέχοντα πλεονάσματα[semigr ]

55. θεωρεί ότι πρέπει να ληφθούν μέτρα για τη στήριξη και τον συντονισμό της ερευνας στον τομέα των οπωροκηπευτικών και τη μακροπρόθεσμη ανάπτυξή τους, για τη βελτίωση της ποιότητας των προϊόντων και των μεθόδων αποθήκευσης, για την ανάπτυξη νέων ειδών ανθεκτικών στα ζιζάνια, μειώνοντας έτσι τη χρήση ζιζανιοκτόνων και επιτρέποντας στους παραγωγούς της Κοινότητας να ανταγωνίζονται αποτελεσματικότερα στις παγκόσμιες αγορές[semigr ]

56. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.